Dalakjör selt Samkaupum og gert að Samkaupum - Strax Samkaup hefur keypt rekstur og húsnæði verlunarinnar Dalakjörs í Búðardal , einu matvöruverslunarinnar í Búðardal . Gunnar Björnsson og eiginkona hans Erla Sigurðardóttir hafa rekið verslun í Búðardal síðustu tíu ár en hafa nú ákveðið að selja . Að sögn Sturlu Eðvarðssonar framkvæmdastjóra Samkaupa hefur verið ákveðið að verslunarformið í Dölum verði Samkaup - Strax . „ Þetta er minni gerð verslana sem við rekum í dreifbýli sem þó þarf ekki samt að þýða að vöruúrval sé minna . Við aðlögum okkur eftir markaðnum á hverjum stað og það sama mun gilda um Dalina . Vöruúrvalið verður ekkert langt frá því sem Gunnar hefur verið með , þó ljóst sé að við komum ekki til með að hafa eins mikið af sérvöru og hann . Við gætum hins vegar alveg hugsað okkur að fara í samstarf við einkaaðila sem hefði áhuga á því að reka sérvöruverslun . Hvað opnunartímann varðar hafa engar ákvarðanir verið teknar í tengslum við þessa verslun . Opnunartímar eru breytilegir í búðum okkar um allt land , eftir því hvað hentar á hverjum stað . Við látum reynsluna skera úr um það í Dölum , sem annarstaðar , ” segir Sturla Eðvarðsson í samtali við Skessuhorn . Nánar verður fjallað um söluna og fyrirætlanir Samkaupa í Skessuhorni í næstu viku . Einnig verður rætt ítarlega við Gunnar Björnsson , fráfarandi kaupmann .